In memoriam 





SOCIETAT D'HISTÒRIA 
NATURAL DE LES BALEARS 


Francesc Bujosa i Homar (1947-2020) 


Francesc Bujosa i Homar, Catedràtic d'Història de la Ciència de la Universitat de les 
Illes Balears durant gairebé un quart de segle i la figura més reconeguda en aquest camp a 
les nostres illes, ens va deixar de manera sobtada el passat mes de març. 

Fill del metge Jaume Bujosa Gras (1914-1982) i de Francisca Homar Muntaner (1914- 
1987), mestra d'escola, havia nascut a Esporles el 18 de novembre de 1947, d'on provenia 
la família materna i on la mare exercia des de 1934. La memòria familiar ens transmet el 
seu trasllat, essent infant, al barri palmesà de Son Ferriol, on el pare fou traslladat des del 
seu destí a Banyalbufar. Aquest establiment, inaugurat als anys vint per iniciativa privada, 
representava als anys cinquanta un nucli semi-rural, de la mateixa manera que també ho era 
el nucli marratxiner des Pla de na Tesa, a on la mare va passar, també per trasllat, el 1954. 





Sembla que en Francesc cursà primeres lletres al col-legi de les Monges Teatines 
Nuestra Sefiora de la Providencia, de Son Ferriol, tot i que seva formació es deu a la 
instrucció rebuda a Palma, en el col-legi "La Salle", on va romandre fins a l'anomenat curs 
preuniversitari. Fill únic, serà molt estimat i correspondrà amb admiració cap als seus 
progenitors, tot seguint el seu exemple: estudiarà Medicina, com va fer son pare, i exercirà 
d'educador, com sa mare. La infància d'en Francesc va restar profundament marcada per 
les circumstàncies contextuals del seu lloc de residència. Els amics de la família derivaran 
majoritàriament d'aquest ambient semi-rural, en què el cavall era encara un element molt 

important. Visitar sovint les finques dels amics familiars que vivien del camp va fer que 
l'infant desenvolupés una autèntica admiració cap a aquells animals que eren tan 
importants a la ruralia mallorquina. Si, a això, hi sumem que Son Ferriol ha estat un poble 
amb una arrelada afició pel trot (no és casualitat que el patró de la barriada és Sant Antoni 
Abat patró dels animals i que la seva primera església construida l'any 1918 es dediqués a 
la seva advocació), entendrem els inicis d'aquest entreteniment en el jove Francesc, un 
passatemps que no l'abandonà mai i que ràpidament es convertí en una passió. En aquest 
ambient, una persona tan sensible com Francesc tenia que ser, per força, cavallista com així 
ho ha estat. Amic des de la seva infància i fins a la mort ha estat "Joan Jutge" així com Biel 
Janer Manila (1940-), amic també de son pare i sa mare. 

El 1965 va passar a València per iniciar els seus estudis de Medicina i es va allotjar al 
prestigiós Colegio Universitario Luis Vives (1934, 1954-2012), una residència impulsada 
en temps de la República pel cèlebre Rector Peset i, irònicament, construit a principis dels 
cinquantes com a part del conjunt de residències universitàries sota el control de Falange. 
Una dècada més tard de la seva construcció, n'era director —ho va ser entre 1963 i 1967— 
el jove professor José María López Piñero (1933-2010) qui esdevindria, més endavant, 
catedràtic d'Història de la Medicina de la mateixa Facultat, tot i que ja entrats els anys 
setanta. Aquesta coincidència, com recordà Bujosa en alguns textos commemoratius, va 
marcar de forma decisiva la vida d'en Paco, nom pel qual ha estat conegut en el món 
acadèmic peninsular. Del Col:legi Lluís Vives va sorgir un nucli important dels seus 
amistançats, més tard professors a distintes universitats, i d'altres amics de tota la vida com 
ara el mallorquí Pere Aguiló Monjo (1949-) que va cursar la llicenciatura de Dret mentre 
ell seguia la de Medicina. 

El Paco Bujosa del Lluís Vives era un col-legial molt participatiu en les nombroses 
activitats culturals que s'hi organitzaven i alguns dels seus companys el recorden fen teatre 
o bé cantant. En el anys inicials dels seus estudis de Medicina, la Psiquiatria era 
l'especialitat mèdica que volia exercir en acabar la llicenciatura, sota la influència, sens 
dubte, del fet que una de les línies d'investigació que havia posat en marxa López Pifiero a 
la càtedra era el desenvolupament a Espanya dels estudis sobre les neurociències a les 
èpoques moderna i contemporània. Altres probables influxos en el mateix sentit foren els 
companys col:laboradors de la càtedra, com ara els doctors Pedro Marset (1941-) i Antonio 
del Rey (1944-), que acabaren simultaniejant l'exercici de la psiquiatria amb el de la 
història, i amb qui Bujosa va compartir posteriorment l'autoria d'algunes publicacions. 

D'aquesta manera, a l'estiu de 1971, gràcies a una beca (SAMA) va dur a terme una 
estada al Departament of Psychiatry and Behavioral Neuroscience de la Facultat de 
Medicina de la Universitat de Chicago i al seu hospital associat, l'Albert Merrit Billings 
(1927-). A Chicago va poder assistir també a les activitats d'una de les societats més 
prestigioses d'Història de la Medicina dels Estats Units, la Chicago Society for the History 
of Medicine and the Humanities (1909-), un centre amb el qual la Universitat de València 
havia establert relacions d'intercanvi uns anys abans. A la seva biblioteca s'hi troben 
publicacions de José María López Piñero i els seus col-laboradors datades des de 1959, 
incloent-hi algunes de Francesc Bujosa o Víctor Navarro (1945-), per exemple. També hi 
trobarem obres de Pilar Faus Sevilla (1925-2008) qui, des de mitjans dels anys cinquanta, 
treballava a la Biblioteca de la Universitat de València, amb forts lligams amb l'Institut 
d'Història de la Medicina que López Piñero organitzà a la Institución Alfonso el 

Magnànimo. Sembla que és per via de Pilar Faus, que probablement s'inicià aquest tipus de 
contactes que acabaren per consolidar l'intercanvi entre els serveis bibliotecaris i de 
publicacions d'ambdues universitats. 

En el moment de l'estada a Chicago, n'era director del Departament el prestigiós Daniel 
X. Friedman (1921-1993), director també de la no menys prestigiosa revista Archives of 
General Psychiatry (1959-2012) de l'American Medical Association (AMA).' Més tard 
Friedman va ser president de la American Psychiatric Association (APA). Treballaven en el 
Departament psiquiatres tan prestigiosos com Edward Senay (1927-2014), Herbert Meltzer, 
Charles Schuster (1930-2011) i Eberhard Uhlenhuth (1928-2016) de tots els quals trobam 
publicacions a la biblioteca de la Universitat de València en virtut d'intercanvi. 

L'any 1972 va assolir el grau de llicenciat en Medicina amb una tesi de llicenciatura 
titulada Catálogo de Disertaciones, Censuras y documentos de la Real Academia Médico- 
Prúctica de Mallorca (1788-1800). Aquesta tesina, convertida en llibre l'any 1975, ha estat 
segurament el treball més important de Francesc Bujosa com a historiador de la ciència i la 
seva obra de major difusió." Poc temps després (maig de 1973), va aconseguir un contracte 
com a professor ajudant de la Càtedra d'Història de la Medicina ara ja ocupada pel seu 
mentor. Aquesta posició va permetre-li casar-se el mateix any amb Magdalena Barceló 
Martorell (1943-), de Son Ferriol. D'aquesta manera, na Magdalena es va convertir des del 
primer moment i fins al seu divorci, l'any 2010, en la col:laboradora fonamental per a l'èxit 
en la carrera acadèmica d'en Francesc. 

En aquesta època el trobam col-laborant amb el grup a l'entorn de la càtedra de 
València i de l'Institut d'Història de la Medicina, format per Luis García Ballester (1936- 
2000), Emilio Balaguer Perigüell (1942-2014), Rosa Ballester Añón (1944-) i a Guillermo 
Olagie de Ros (1948-), entre d'altres, així com Sebastià García Martínez (1942-1986), 
professor d'Història Moderna a la Facultat de Filosofia i Lletres. A aquest grup s'incorporà 
Francesc Bujosa i des d'un principi s'implicà molt intensament en els distints projectes. És 
així que participà com a secretari de redacció del Boletín informativo del Instituto Médico 
Valenciano entre 1973 y 1979, secretari de redacció dels Cuadernos Valencianos de 
Historia de la Medicina (1974-1982) i també com a secretari de redacció de la “Hispaniae 
Scientia. Colección de clásicos científicos españoles” (1975-1980). 

Paral:lelament, l'any 1975, va obtenir el premi de la Sección de Medicina Legal, 
Psiquiatría e Historia de la Medicina de la Reial Acadèmia de Medicina de Mallorca per 
un treball titulat Fuentes bibliográficas de la Historia de la Medicina Balear, al qual va 
presentar-se sota el lema "Galatzó". L'any següent, presentà al X Congrés de Metges i 
Biòlegs de Llengua Catalana celebrat a Perpinyà, dins l'àmbit de la ponència Funció social 
de la medicina, una comunicació titulada "Medicina i societat als Paisos Catalans. Del 
Decret de Nova Planta a la societat de classes (1716-1834). I encara aquell mateix any 


l Revista de referència internacional, amb periodicitat mensual, des de 2013 se publica amb el títol JAMA 
Psychiatry. 

2 Francesc Bujosa Homar (1975) La Academia Médico-Prúctica de Mallorca (1788-1800). Catálogo de sus 
disertaciones y documentos. Valencia. Càtedra e Instituto de Historia de la Medicina. Cuadernos Valencianos de 
Historia de la Medicina y de la Ciencia, XVI. Serie C. Repertorios Bio-bibliogrúficos. Pròleg de José María 
Rodríguez Tejerina (1921-2006). Sobre el mateix assumpte va presentar una comunicació l'any 1975 al II Segon 
Congrés Internacional d'Història de la Medicina Catalana celebrat a Montserrat titulada "L'Acadèmia Mèdico- 
Pràctica de Mallorca (1788-1800)". 

seria coautor de Colección historicomédica de la Facultad de Medicina de Valencia, junt 
amb Rosa Ballester i Guillermo Olagúe, obra en la que, a mode de catàleg, hom recollí els 
títols de totes les obres publicades per la càtedra fins al moment. 

Entre 1973 i març de 1977, moment en què va ser contractat com a professor adjunt 
interí, preparà la tesi doctoral sota la direcció de López Piñero. Llegida el mes de juny i que 
finalment es titulà Origen histórico del concepto de afasia. En aquesta recerca, s'hi uneixen 
dues de les línies d'investigació vigents en el grup: l'estudi de les neurociències, tal com 
havia fet López Pifiero a la seva tesi de 1960 titulada Orígenes históricos del concepto de 
neurosis, dirigida pel professor Pedro Laín Entralgo (1908-2001), i la nova història de la 
medicina, que incloia com a fonament l'estudi exhaustiu de la bibliometria com a forma de 
positivisme inicial per fixar les fites del canvi representat pels conceptes i les idees en 
termes socials i disciplinaris. 





En aproximar-se a la seva tesi, Francesc Bujosa ho fa des des d'un posicionament 
tímidament constructivista, una aproximació que desenvoluparà i defensarà de manera 
explícita anys més tard en diferents publicacions." Ho va fer, a més, recolzant les tècniques 
analítiques de la bibliometria en l'inestimable auxili de l'edició en paper de l'Index-Cat 
(Index-Catalogue of the Library of the Surgeon General's Office) de la National Library of 
Medicine dels Estats Units i de la bibliòmetra oficial del grup, la doctora María Luz 
Terrada (1933-). 

Ja com a Adjunt a la càtedra, López Pifiero encarregà a Francesc Bujosa la direcció 
d'algunes tesis de llicenciatura a partir de 1978. Va representar un període en el que López 
Pifiero va apropar-se a la comunitat en la que se desenvolupa la seva activitat docent i 
investigadora i això va resultar profitós a la seva escola. Així, a proposta de Francesc 
Bujosa, se posà en marxa una línia d'investigació sobre l'evolució de la demografia del 





3 Francesc Bujosa va expilcar el que representava per a ell el constructivisme a l'hora de fer història en 
publicacions com "Método científico y sociología de la ciencia: el constructivisme" en Teoría y método de la 
medicina, edició a càrrec de Ruiz, M. J., Giménez, I ., Gardeta, P., Castellanos, J. Universidad de Málaga, 1992, o 
“El constructivisme social de la ciència" en J Trobada d'Història de la Ciència i de la Tècnica. Penyíscola, 1994. 
Una bna aproximació a les idees constructivistes a l'entorn del grup valencià, en Víctor Navarro Brotons 
“Constructivismo e historia de la ciencia. ¿Por qué resistirse al constructivismo 2", Cronos, 2 (1) 1999, pp. 157- 
184. 

País Valencià des de l'època moderna fins al moment. Això queda constatat en las tesines 
que, dirigides per Bujosa, s'hi conserven a la biblioteca. La primera d'elles va ser la del 
futur ginecòleg José Vicente Martí Tarazona, titulada Evolución de la población en Forcall 
(1541-1870): contribución a la demografia histórica valenciana, llegida el 1978, un estudi 
sobre l'evolució demogràfica i social d'un petit poble de la província de Castelló. A 
aquelles alçades, quan els estudis d'història de la població i de demografia històrica 
començaven a donar grans resultats arreu d'Occident, no deixa de resultar significatiu el 
que podem llegir a l'inici de la tesina, com a plantejament primigeni d'aquestes recerques a 
l'entorn de López Piñero: 

L. 1. Planteamiento del problema.- Objeto de la presente investigación. 

La demografía mide al número de acontetecimientos que son centrales en las 
vidas de los Hombres de todos los tiempos y la periodicidad con que estos se 
suceden, así como la estructura de las poblaciones en que estos tienen lugar. 

En la demografía histórica queda reflejada la huella tanto de los tiempos 
felices como de los duros, los resultados obtenidos deben ser relacionados con 
su contexto social y económico y es entonces cuando podemos observar la 
estrecha relación existente entre características demográficas y la estructura 
econòmica de las sociedades. Por ello, la demografía de una comunidad refleja 
con gran sensibilidad su medio económico, social y natural y su estudio 
constituye el punto de partida para el estudio de la función y del cambio social y 
económico... 


Sens dubte, es tractava d'un plantejament que intentava aproximar-se amb timidesa al 
conjunt de les ciències històriques (centralitat de la història social i econòmica, 
estructuralisme funcional, estudis regionals de llarga durada) amb una clara influència dels 
nous camins que havia pres la geografia, per una banda, i la història moderna i 
contemporània (inspirada en l'escola de Joan Reglà (1917-1973), per altra. 

L'any 1979 publicarà la primera obra signada amb el seu mentor José María López 
Piñero i María Luz Terrada, Clásicos españoles de la anatomía patológica anteriores a 
Cajal. I només dos anys després rebrà el premi Jano d'Humanitats convocat en ocasió del 
Xè aniversari de la publicació homònima, amb un treball titulat Cambio y progreso en las 
ciencias médicas. L'any 1980 va presentar-se al concurs d'oposició, en torn lliure, a la 
agregaduria d'Història de la Medicina de la Universitat de Cadis, on va competir, entre 
d'altres, amb Juan Antonio Paniagua i Juan Luis Carrillo, i que va obtenir, de forma no del 
tot inesperada, Antonio Orozco Acuaviva a l'estiu de 1981. Un concurs de resultat 
escandalós que va arribar als diaris nacionals. 

La cerca d'una consolidació universitària el va portar, a resseguir un periple de 
concursos universitaris típic del moment. I amb això volem dir la tumultuosa, polèmica i 
anòmala conjuntura universitària, plena d'incidents polítics i ideològics, dels que Francesc 
Bujosa no va poder lliurar-se. Anteriorment, el 1978 havia signat un concurs d'oposició a 
Adjuntia (quatre places) que finalment es donà com per desert. I al següent concurs (el 
darrer del cos que s'extingiria l'agost de 1983), no va presentar-se. Pel camí, els laberints 
burocràtics d'una universitat en ràpida transformació el varen dirigir, el primer semestre de 
1983, a Saragossa, on va traslladar-se en comissió de serveis com a professor adjunt adscrit 
a la Facultat de Medicina, ocupant una vacant de numerari que li va ser reconeguda. En 

conseqüència, atès al conjunt de disposicions de la nova Llei de Reforma Universitària, 
Francesc Bujosa va exercir com a Professor Titular de la Universitat de Saragossa fins a 
optar a la nova càtedra. A la riba de l'Ebre es va trobar amb el company de la Universitat de 
València, Àlvar Martínez i poc després s'hi va sumar Consuelo Miqueo (1954-), a qui 
finalment dirigí la tesi doctoral. En els anys que va romandre a Saragossa es va implicar 
fortament a la vida universitària. Entre 1984 i 1988 va formar part de la comissió executiva 
de Prensas Universitarias de Zaragoza i membre de la comissió de biblioteques de la 
Universitat. És interessant assenyalar la cordial i fructífera col-laboració que va existir 
durant els anys de presència de Francesc Bujosa a Saragossa amb els grups de València i 
Navarra representats per José María López Piñero i Juan Antonio Paniagua (1920-2010). 

L'any del seu trasllat publicà una obra realment important dins la producció de Francesc 
Bujosa, La afasia y la polarización ideológica entorno al sistema central en la primera 
mitad del siglo XIX, un aprofundiment madur de la seva tesi doctoral." I aquest mateix any 
trobam a Francesc Bujosa participant activament en l'edició, junt amb José María López 
Piñero, Thomas Glick, Víctor Navarro i Eduardo Portela, d'una obra molt important dins la 
historiografia de la ciència espanyola, el Diccionario histórico de la ciencia moderna en 
Espafia. 

No cal dir que els anys vuitanta representen el moment en què Paco Bujosa es va 
implicar d'una manera més decidida en la vida de la incipient comunitat professional dels 
historiadors de la ciència. Entre l'any 1986 i el 1989 ostentà la vice-presidència de la 
Sociedad Espafiola de Historia de la Medicina, i entre aquest darrer any i 1994, en fou 
President, acompanyat per Josep Bernabeu en la secretaria. En aquells moments, era norma 
no escrita que els presidents dels congressos nacionals de la Societat també ho fossin de la 
Societat. D'aquesta manera, la presidí a partir de l'organització del IX Congrés de la 
Societat, celebrat a Saragossa l'any 1989, on fou assistit per Àlvar Martínez (1860-) i 
Consuelo Miqueo. En aquell recordat congrés hi va participar el més granat dels 
historiadors de la medicina, amb comunicacions de Pedro Laín Entralgo, José María López 
Piñero, a més entre molts d'altres, de mallorquins com Antoni Contreras. 

En el mes de gener de 1986 obtindrà en virtut d'oposició una plaça com a catedràtic de 
Història de la Ciència adscrit a l'area Història de la Ciència de la Facultat de Medicina de 
la Universitat de Saragossa. 

Era la il-lusió del matrimoni Bujosa-Barceló tornar a Mallorca, i així ho varen 
conversar l'any 1989, amb motiu d'una conferència de Francesc Bujosa a la Universitat de 
les Illes Balears, amb el conseller de Sanitat del Govern de les Illes Balears, Gabriel Oliver 
(1934-2004), i el rector de la Universitat, Nadal Batle (1945-1997). Poc temps després, 
gràcies a un concurs de mèrits, Francesc Bujosa va ser nomenat catedràtic d'Història de la 





4 Francesc Bujosa Homar, La afasia y la polarización ideológica en torno al sistema nervioso central en la 
primera mitad del siglo XIX. Valencia. Càtedra de Historia de la Medicina de la Universidad de Valencia. 
Cuadernos valencianos de Historia de la Medicina y de la Ciencia. XXV. Serie A. (Monografías), 1983. Podem 
trobar exemplars d'aquesta obra a les més importans biblioteques del món. Entre d'altres, a la National Library of 
Medicine, a Bethesda, Maryland (EUA). 

3 Bujosa i Josep Bernabeu Mestre, avui catedràtic a la Universitat d'Alacant, van dimitir de la junta de la SEHM 
l'any 1994 a causa de no haver defensat amb suficient vigor (segons la majoria de la junta) el fet que l'àrea de 
competència dels estudis d'història fos la "història de la medicina" en lloc de la "història de la ciència" com va 
quedar aprovada pel Congrés de Diputats. S'ha de dir que la postura de López Piñero en relació en aquest tema era 
la que es va aprovar. 


In memoriam Francesc Bujosa i Homar 221 


Ciència de la Universitat de les Illes Balears l'any 1990 i adscrit al Departament de 
Matemàtiques. La comissió nomenada per al concurs de mèrits representa perfectament el 
moment de la disciplina a l'Estat. Presidida per José María López Pifiero, en foren vocals 
Diego Gracia Guillén (1941-), catedràtic de la Universitat Complutense de Madrid, 
Guillermo Olagüe de Ros, catedràtic de la Universitat de Granada, i Rosa Ballester Añón 
catedràtica de la Universitat d'Alacant. Actuà com a secretari José Luis Carrillo Martos 
(1941-), catedràtic de la Universitat de Sevilla. 

D'aquesta manera, la lliçó inaugural dictada l'octubre de 1991 constitueix també un 
moment de gran significació. No només per a Francesc, que retorna a Mallorca, sinó també 
per a la pròpia història de la ciència, que rep carta de ciutadania a les nostres contrades. Els 
records de la infantesa i la seva comunió amb la naturalesa varen ressorgir a la seva lliçó 
Dins el cau de la ciència, un nou intent d'obrir la caixa de Pandora on, tot citant Ramon 
Llull, va escriure: 

... No és cosa convenient que vos ni altre sia en ma companyia, cor 
companya no vull haver sinó de Déu e d'arbres, herbes, d'aucells, besties 
salvtages, aigües, fonts, prats i ribatges, sol, lluna, estrelles, cor neguna 
d'estes coses no embarguen l'ànima a contemplar son Déu... 


Des del moment en què va arribar a Mallorca, va contactar amb dos professors de la 
UIB, i futurs catedràtics a les seves àrees de coneixement, Isabel Moll (1938-), d'Història 
Contemporània: i Bernat Sureda (1953-), d'Història de l'Educació, amb els que compartirà 
projectes i publicacions en els anys següents. Igualment va fer-ho amb el físic menorquí 
Josep Miquel Vidal Hernàndez (1939-2013) amb qui travarà una profunda amistat. 
Paral:lelament, es va reintroduir a la societat mallorquina i es va fer soci d'entitats com 
l'Obra Cultural Balear i la Societat d'Història Natural de les Balears. 

Com resulta evident, la seva afició pel món dels cavalls se va intensificar de forma tal 
que la seva presència a l'hipòdrom de Son Pardo els dies de cursa va ésser sens dubte 
l'activitat social més constant al llarg dels seus darrers trenta anys de vida d'en Francesc 
Bujosa. En aquest món tan mallorquí era conegut con el "càtedro". Tot i així, cal dir que, 
tal com va reiterat en nombroses ocasions ell mateix, la seva vertadera passió d'espectador 
Sil-lustrat" d'esports era el futbol i el seu objecte de desig, l'equip —republicà d'origen— 
Atlètic Balears. 

De la mà del seu vell amic Biel Janer Manila s'havia introduit en el món cultural i 
social i, en tornar de forma permanent a Mallorca, es va intensificar la seva relació amb 
aquest entorn. Així, va engranar amistats noves i profundes amb personalitats com 
l'empresari de la comunicació i promotor cultural Pere Serra (1928-2018), el ceramista 
Lluís Castaldo (1936-) o el pintor Joan Vich (1953-). La bonhomia, la facilitat de paraula i 
la seva vasta cultura el varen fer el centre de moltes activitats socials. Amant del bon art 
fou assistent habitual a tot tipus d'activitats culturals i, en algunes ocasions, exquisit 
comprador de les creacions dels seus artistes preferits. 

No va deixar de banda les activitats acadèmiques, com n'és testimoni l'èxit d'un curs de 
doctorat, optatiu per a distints programes ciències i lletres, existents a la Universitat. Al poc 
temps de ser a Palma, l'any 1992, va presidir el XIX Congrés de Metges i Biòlegs de Parla 
Catalana, acompanyat pel seu amic el metge felanitxer Antoni Obrador (1950-2006) com a 
secretari. Aquest mateix any, va aparèixer publicat un treball iniciat a Saragossa un parell 

d'any abans, Bibliografía crítica sobre historia de la ciencia, la medicina y la tecnología 
de Aragón en el que participaren el conjunt d'historiadors de la ciència de la Universitat de 
Saragossa en el moment en què n'era catedràtic Francesc Bujosa: Consuelo Miqueo, Àlvar 
Martínez i M. Moreno. L'any olímpic va ésser un moment important per al professor 
Bujosa. Publicà un nou manifest constructivista "Método científico y sociología de la 
ciencia: El constructivismo", mateix títol que l'article publicat a unes Jornades de la 
Universitat de Màlaga, ara publicat als Cuadernos Interdisciplinares de la Universitat de 
Saragossa, i un interessant estudi introductori al no menys destacable llibre, clàssic 
d'història de la Medicina a les Balears, del metge il-lustrat i liberal Fernando Weyler y 
Lavifia (1808-1879) Topografia físico-médica de las Islas Baleares y en particular la de 
Mallorca (1854). Acabà l'any amb un aplaudit article, publicat a Arbor, la revista del 
CSIC, sobre "El concepto de ciencia en Pedro Lain Entralgo" on llegim per primera vegada 
algunes diferències d'aproximació científica amb el seu mestre a València. 

En Francesc Bujosa havia tingut un contacte iniciàtic a la seva joventut amb l'institució 
sanitària més representativa dels professionals de les ciències de la salut a les Balears: la 
Reial Acadèmia de Medicina. Fou així que, al poc temps de la seva tornada a Mallorca, i 
animat per un grapat de membres i amics, va acceptar ser proposat com a acadèmic de 
número. L'any 1993, ingressava amb el discurs Ment i cervell a la història de la medicina 
contestat per Josep Tomàs Montserrat en nom de la institució. 

Entre 1995 i l'any 1999 va participar activament en la publicació de nombrosos articles 
en la Enciclopedia Pràctica de Medicina y Salud de las Baleares distribuida en forma de 
fascicles setmanals junt amb el diaris de grup editorial de Pere Serra, la qual cosa va donar 
gran difusió en aquesta obra. Autors de variades biografies i articles foren els acadèmics de 
la RAMIB Alfonso Ballesteros (1944-), Josep Tomàs Montserrat (1934-) i Macià Tomàs 
Salvà (1962-). En aquells anys va seguir publicant poc però qualitativament. Així, el 1995 
es va donar a la impremta una obra important en la historiografia de la ciència catalana, 
Ciència i Tècnica als Països Catalans: una aproximació biogràfica, obra a la qual Bujosa 
va contribuir-hi amb dos articles: "Lluís Salvador d'Habsburg i Lorena. El viatger 
positivista" i "Pere Felip Monlau i Roca". Dos anys més tard, publicarà amb el seu amic el 
doctor en medicina i psiquiatra José Lázaro (1956-), vell conegut de l'època valenciana, 
"Los estudios históricos sobre la psiquiatría española”, a les Actas de las II Jornadas de 
historia de la psiquiatría, jornades celebrades a València. 

La seva dèria per la demografia tornà a sortir a llum, i així l'any 1998 va publicar a 
Dynamis, un estudi seminal, fruit de la seva col-laboració amb la professora Isabel Moll, 
les recerques de la qual havien començat a produir un nou i sorprenent coneixement sobre 
la transició demogràfica a les Balears. D'aquí el títol "Los sorprendentes índices sanitarios 
en la Mallorca de finales de siglo". Aquesta publicació enceta una col-laboració 
interdisciplinar de gran transcendència a les Balears. Així, l'any següent, publicà de nou 
amb José Lázaro Historiografía de la psiquiatría española: Aspectos bibliométricos, amb 
els seus companys corals Isabel Moll i Bernat Sureda va escriure "La avanzada transición 
demográfica en Mallorca: el caso de la mortalidad infantil" publicada a la Revista de 
Demografía Histórica, un article de prestigi, i l'any acabà amb la col-laboració de Francesc 
Bujosa en la cèlebre revista The Lancet titulada "Economic development and disease" (354, 
SIV 19, desembre de 1999), una reflexió de maduresa que denotava la seva posició en el 
camp disciplinari. 

Si el segle XX va concloure a d'alt de tot, el nou segle s'inicià en plenitud. Per una 
banda, una col-laboració primigènia amb Joan March, "L'Ateneu Balear (1877-1892)", li 
permeté rescatar la memòria d'un nucli de sociabilitat poc estudiat fins aleshores. Per altra, 
sens dubte el més important va ser que deu després del sey retorn, va impulsar, junt amb 
Isabel Moll, Joan March (1949-, aleshores recentment assolit el doctorat), i en aquell 
moment joves historiadors Miquel À. Marín, Pere Salas, Eva Canaleta, Joana Maria 
Pujadas i les infermeres Gloria Gallego, Margalida Miró i Maria de Lluc Bauzà, el que 
seria el Grup d'Investigació de Ciències de la Salut (GIHS). Aquest grup, que perdura a 
hores d'ara, se va adherir temps després a l'Institut Universitari de Ciències de la Salut 
(IUNICS) de la UIB i va posar en marxa una pagina WEB encara a ple funcionament l'any 
2020 (www. GIHS.eu) coordinada pel físic i historiador de la ciècia Agustí Ceba. 

En el curs següent, el salt qualitatiu es manté. Bujosa va presidir el XII Congrés 
d'Història de la Medicina Catalana celebrat a Pollença entre el 31 de maig i el 2 de juny. 
Aquest congrés, en el que varen participar molt activament tots els components del Grup, 
va comptar amb el recolzament de l'Institut Menorquí d'Estudis, de la Reial Acadèmia de 
Medicina de les Illes Balears i els col-legis professionals dels sanitaris de Balears. 
Tanmateix, el més rellevant fou que es posà en marxa el que probablement és el projecte 
més important en el camp de la història de la ciència dut a terme a les Balears en el darrer 
segle. La Història de la Ciència a les llles Balears va ser iniciada a principis de 2002 
gràcies al suport del Govern de les Illes Balears, sota l'empar de la Conselleria d'Innovació 
i Energia del Govern de les Illes Balears, dirigida per Príam Villalonga (1946-) i l'impuls 
del Director General d'Innovació, Enrique Tortosa (1942-). El grup d'investigadors 
d'Història de la Ciència lligats a Francesc Bujosa va posar en marxa la publicació d'una 
d'un compendi d'història de la ciència des de l'edat mitjana fins a la creació de l'actual 
Universitat i, en paral-lel, la col-lecció editorial La Ciència a les Illes Balears, amb 
l'objectiu de recuperar l'obra de figures cabdals del passat científic balear. 

La Història de la Ciencia sota la supervisió d'historiadors de la ciència com Thomas F. 
Glick (1939-), José Manuel Sànchez Ron (1949-), Toni Roca (1951-) o Josep Pardo Tomàs 
(1960-), i la direcció de volums a càrrec de Francesc Bujosa, Anthony Bonner (1928-), 
Vicenç M. Rosselló (1931-), Isabel Moll, Josep Miquel Vidal, Joan March i amb Miquel Á. 
Marín, ha ha donat com a fruit un conjunt de volums que fixen la història del 
desenvolupament de les ciències i las tècniques a les Illes Balears. De la Col-lecció La 
Ciència a les Illes Balears s'han publicat onze volums sota la direcció de Joan March. 

En els darrers anys de la primera dècada del segle tornam a veure a Francesc Bujosa 
engrescat en recerques i publicacions. L'any 2008 va publicar, conjuntament amb Joan 
March, "Pere Felip Monlau i els higienistes italians" a Actes d'Història de la Ciència i de 
la Tècnica, i va coordinar el llibre L'ensenyament de les Ciències de la Salut a les Illes 
Balears des de la Conquista fins a la Guerra Civil, editat per la Conselleria de Salut i 
Consum del Govern de les Illes Balears, en el que hi va contribuir una part dels membres 
de GIHS com a Maria de Lluc Bauzà, Gloria Gallego, Margalida Miró, Isabel Moll, Joana 
Maria Pujadas i Josep Miquel Vidal Hernàndez. 

L'any 2009, la celebració del segon centenari del naixement de Charles Darwin (1809- 
1882) i del sesquicentenari de la publicació del seu llibre cabdal On the Origin of Species 
by Means of Natural Selection, va permetre a la UIB organitzar el que s'ha considerat el 
millor "Any Darvvin" de tot l'Estat. Així, un equip d'organitzadors encapçalats pel físic 

Antoni Amengual, el biòleg Guillem Xavier Pons i Joan March, amb el catedràtic Camilo 
José Cela Conde (1946-) com a Comissari i Francesc Bujosa com a estrella convidada, va 
organitzar un grapat d'activitats que arribaren a tots els municipis de les quattre illes. 
L'Obra Social "Sa Nostra" i el Govern Balear van finançar la majoria de les activitats dutes 
a terme, de manera que hom va poder comptar amb conferenciants de prestigi internacional 
com ara Francisco José Ayala (1934-) o Lynn Margulis (1938-2011) A més va organitzar 
una exposició itinerant sobre la vida de Darvvin, i va publicar una biografia del naturalista 
britànic signada pel professor Pascual Comín (1941-2018), membre de la Societat 
d'Història Natural. Com a colofó, l'Ajuntament de Palma va dedicar un carrer de Ciutat a 
Charles Darvvin. En aquest context, la revista de l'Institut d'Estudis Baleàrics va publicar 
un número especial sobre l'Any Darvvin en el que Francesc Bujosa va signar un magnífic 
article titulat "És el Darwinisme un paradigma"". 





Inauguració del carrer Charles Darwin, el 12 de febrer de 2009, 200 aniversari del naixement de 
Darvvin (12/2/1809). Entre els membres del comitè organitzador Any Darvvin a les Illes Balears, la 
batlessa de Palma, Aina Calvo, apareix en el centre. Francesc Bujosa, amb gavardina clara, el tercer 
per la dreta. 


L'any següent representà un instant frontissa en la seva vida personal. Va divorciar-se 
de Magdalena Barceló i va iniciar una relació de parella amb Beatriu Caldentey amb qui es 
casarà anys després. El divorci va suposar també un canvi de domicili. De Calvià, on havia 
viscut des de la seva tornada a Mallorca, al seus orígens, a Son Ferriol. Aquests 
transcendentals esdeveniments varen provocar una reviscolada de l'estat d'ànim d'en 
Francesc, molt profitosa tant pel que fa a l'activitat acadèmica com des d'una perspectiva 
personal. El trobar-se a Son Ferriol el va animar a fer realitat una de les seves il:lusions 
vitals: comprar-hi una parcel-la, i va instal-lar-hi una quadra de bons cavalls que li 
proporcionaren part de les seves darreres satisfaccions. 

La creació del GIHS va provocar la coordinació de Francesc Bujosa de diversos treballs 
higienistes i d'estudi històric de les epidèmies. Així, el grup format per Francesc Bujosa, 
Gloria Gallego, Pere Salas, Jaume Mercant, Joana Maria Pujadas, Joan March i John 
Patrick D'Elios, contribuí al 4th International Conference of the European Society for the 

History of Science (Barcelona, novembre de 2010) amb un breu però suggerent treball 
titulat “Exchange of scientific information betwen the sanitary professionals participating 
in the International sanitary conferences in the 19th century". De la mateixa manera, aitals 
autors presentaren “Primeros pasos para la adopción del concepto de salud global: las 
Conferencias Sanitarias Internacionales. Pere Felip Monlau (1808-1871) representante 
espafiol en las tres primeras conferencias" a les jornades sobre Transmisión del 
conocimiento médico e internacionalización de las prácticas sanitarias: una reflexión 
histórica (Ciudad Real, 2011). I, per últim “Pietro Betti. Un innovador en la sanidad 
pública y el cólera en la Toscana durante la mitad del siglo XIX: contactos internacionales 
con el representante sanitario español, Pere Felip Monlau, tras la citación del Comité 
Asesor de Higiene Pública en 1850-1851”, amb la participació de Donatella Lippi, John 
Patrick D'Elios, Francesc Bujosa, Isabel Moll, Pere Salas, Gloria Gallego, Eva Canaleta, 
Joana Maria Pujadas, Joan March, Josep Miquel Vidal Hernàndez i Jaume Mercant 
Ramírez, va ser llegida en la mateixa reunió i publicada en les actes subsegüents 

L'any 2014, després de quatre dècades d'exercir la docència universitària, es va jubilar. 
Havia dedicat més de la meitat d'aquest temps a la Universitat de les Illes Balears. Només 
dos anys després, una de les seves grans reclamacions, l'existència d'estudis de Medicina a 
les Balears, va prendre la forma d'una nova Facultat, de la que junt amb la Reial Acadèmia 
de Medicina i tot un grapat d'altres agents socials, se'n pot considerar promotor. Malgrat 
estar jubilat el mateix 2016, per encàrrec de Margalida Gili i Miquel Roca, degana i vice- 
degà, respectivament, de la Facultat de Medicina, junt amb Joan March, va redactar la guia 
docent de l'assignatura Introducció i Història de la Medicina del primer curs del Grau de 
Medicina. 

Francesc Bujosa va ser un brillant jove investigador en els moments inicials de la 
història de la ciència a Espanya, un gran divulgador i comunicador amb un particular 
carisma. El 10 de març de 2020 en Francesc Bujosa, el "càtedro", "Paco", "Xisco" o 
“Cesc”, va morir sobtadament a Son Ferriol. No cal dir que en aquest any tan complicat, 





Francesc Bujosa amb Cristal de Font. 


Joan March Noguera i Miquel À. Marín Gelabert 
(GIHS, IUNICS-UIB) 


